Kanep

Kanep (Cannabis) on taimede perekond kanepiliste sugukonnast. Kanepitaimed on lahksugulised taimed. Perekonda kirjeldas esimesena 1753 Carl von Linné monotüüpse perekonnana. 1785. aastal kirjeldas Jean-Baptiste de Lamarck kanepi teist liiki, mis koguti Indiast ja nimetas selle india kanepiks (Cannabis indica Lam.). 1924. aastal leidis vene botaanik Dmitri Janišewski, et Kesk-Venemaal kasvav kanepitaim on kas C.sativa liik või hoopis eraldi liik ja pakkus alternatiivnimetused: C.sativa var ruderalis Janisch ja Cannabis ruderalis Janish, mille ta kirjeldas 1926 esimesena liigina kui Cannabis ruderalis (metsik kanep). 20. sajandil aga vaidlustati perekonna süstemaatikat oluliselt; kolme iseseisva liigi asemel käsitles osa autoreid kõiki kolme haru liigi harilik kanepi (Cannabis sativa) alamliikidena, üksikud autorid kirjeldasid ka muid liike, mis aga ei saanud üldtunnustatuks. Aastal 2003 tegi Karl W. Hillig kanepitaime geneetilise uuringu 157 näidispopulatsiooni najal, kus leiti, et harilik kanep ja india kanep on eraldi liigid. Liigi Cannabis ruderalis iseseisvust aga kindlalt tuvastada ei õnnestunud ning hilisem uurimus perekonna taksonoomiast kinnitas neid tulemusi. Cronquisti süsteemis klassifitseeritakse kanepi perekond nõgeselaadsete (Urticales) seltsi. APG III süsteemis klassifitseeritakse kanepi perekond roosilaadsete seltsi. Liikide süstemaatika pole päris selge, levinumad kanepiliigid on : Cannabis sativa – harilik kanep Cannabis sativa var. sativa – kultuurkanep Cannabis indica – india kanep Cannabis ruderalis – metsik kanep Cannabis intersita Cannabis americana Cannabis chinensis Cannabis erratica Cannabis foetens Cannabis generalis Cannabis gigantea Cannabis kafiristanica Cannabis lupulus Cannabis macrosperma Cannabis ruderalis Cannabis sativa Cannabis sativa 'Chamaeleon' Cannabis sativa 'Finola' Cannabis sativa 'Grace' Cannabis sativa 'Medisins' Cannabis sativa indica (Grass) Cannabis sativa intersita Cannabis sativa 'USO 31' Cannabis sativa sativa Cannabis sativa spontanea var. spontanea Cannabis sativa subsp. indica Cannabis sativa subsp. intersita Cannabis sativa var. indica Cannabis sativa var. kafiristanica Cannabis sativa var. ruderalis Cannabis sativa var. sativa Cannabis × intersita. Kanepi eri liigid sisaldavad üle 400 keemilise ühendi, lisaks hulga ühendeid, mida nimetatakse kannabinoidideks, millest uuritumaks peetakse inimestele psühhoaktiivse toimega Δ9-tetrahüdrokannabinooli (lühendatult THC) ja psühhoaktiivset toimet mitte omavat kannabidiooli (ingliskeelne lühend CBD). Kanepitaimi ja neist valmistatud tooteid on inimesed kasutanud juba aastatuhandeid. Kanep on üks vanemaid taimi, mida inimene on kultiveerinud. Taime on traditsiooniliselt kasutatud nii ravim- (sarnaselt hariliku linaga), õli- kui ka kiutaimena. Taime eri osadest valmistatakse köit, tekstiile, biokütust, roogasid (kanepitemp), kanepiõli, jooke (kanepipiim) ja paberit, aga ka narkootilise toimega saadusi nagu kanepisuits, hašiš ja hašišiõli ja muud. Taime on kasvatatud suurtel pindadel (ka Eestis 1930.–1940. aastail) kiu ja seemnete pärast. Kanep kasvab kiiremini kui puu ning on omadustelt tugevama ehitusega, kuid sellegipoolest ei ole seda tahetud kasutusele võtta. Metsaraie vähendamiseks oleks kanep hea alternatiiv. Kannabis kreeka keeles tähendab kanepit. Kanepiürt kanep (kulinaaria) kanep (tekstiil) kanepi õiguslik staatus kanepipiim kanepiseemned kanepiõli Marihuaana Jeffrey Winterborne,Medical Marijuana – Cannabis Cultivation: Trees of Life at the University of London, lk 263, Google'i raamatu veebiversioon (vaadatud 28.06.2013) (inglise keeles) Karl W. Hillig,Genetic evidence for speciation in Cannabis (Cannabaceae)[alaline kõdulink], Genetic Resources and Crop Evolution, 52. väljaanne, Nr 2, märts 2005, veebiversioon (vaadatud 17.01.2014) Cannabis Leslie L. Iversen,The Science of Marijuana, 2nd ed, Oxford University Press, lk 12, 2008, Google'i raamatu osaline veebiversioon (vaadatud 28.06.2013) (inglise keeles) Ülle Sinisoo, Toomas Kukk.Kanepi ajalugu ja tänapäev, Horisont Ravikanep.ee | Ravikanep MTÜ Ravikanep – Ravikanepi tutvustus.